Diari Oficial de la Generalitat Valenciana


Sumari del DOGV 4362, del 22-10-2002 (2002/11457)

ORDE d'1 d'octubre de 2002, de la Conselleria de Medi Ambient, per la qual es modifica l'Orde de 13 de maig de 2002, de la Conselleria de Medi Ambient, per la qual s'estableix un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11726


Data del document
:   01-10-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDE d'1 d'octubre de 2002, de la Conselleria de Medi Ambient, per la qual es modifica l'Orde de 13 de maig de 2002, de la Conselleria de Medi Ambient, per la qual s'estableix un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi. [2002/11595]
  
Amb la finalitat d'aclarir possibles dubtes sobre l'àmbit d'aplicació municipal de l'Orde de 13 de maig de 2002, de la Conselleria de Medi Ambient, per la qual s'estableix un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, i al objecte d'adaptar l'esmentada orde a la nova realitat d'algun dels cultius considerats tradicionalment de secà.
  
Per esta raó, a proposta de la Direcció General de Recursos Forestals i de conformitat amb el que disposen l'article 35 de la Llei 5/1983, de 30 de desembre, de Govern Valencià, i l'article 47.3 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Artícle únic
  
Es modifica l'apartat 3 de l'article 1, referent a l'objecte i l'àmbit d'aplicació, de l'Orde de 13 de maig de 2002, de la Conselleria de Medi Ambient, per la qual s'estableix un règim de primes per a l'eliminació de restes agrícoles i vegetació no desitjable sense emprar de foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, el qual queda redactat de la manera següent ?3. L'àmbit d'aplicació d'esta orde seran les parcel·les en explotació de cultius agrícoles llenyosos de secà, situades totalment o parcialment en una franja de 500 metres al voltant dels terrenys forestals en els municipis d'Alcoi i Ibi. Als mateix efectes, tindran també la consideració de cultius agrícoles llenyosos de secà els cultius que, encara que disposen en l'actualitat d'una instal·lació de reg per degoteig per a riscos d'emergència, han sigut considerats tradicionalment en l'àmbit d'aplicació d'esta orde com a llenyosos de secà.-
  
DISPOSICIONS FINALS
  
Primera
  
La present orde entrarà en vigor l'endemà d'haver sigut publicada en el Diari Oficial de la Generalitat Valenciana.
  
Segona
  
Contra la present orde, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà d'haver sigut publicada, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des de l'endemà d'haver sigut publicada, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú i la resta de disposicions concordants.
  
València, 1 d'octubre de 2002
  
El conseller de Medi Ambient
  
FERNANDO MODREGO CABALLERO